text: Savez qui l'assailloit forment?
   Ce qu'il ne véoit tour comment
   Sa chose en mauvais point ne soit.
   Car, se Meniadus savoit
   Comment sa besoigne est alée
   Et comment il avoit trouvée
   La pucele qui estoit là,
   Et com faitement il l'embla
   Par son malice et par sa guile
   Dedenz le jardin de Sebile,
   Il i porroit tel chose entendre
   PageV01P217
   Qu'il le feroit ardoir ou pendre ;
   Et, se il est en prison mis,
   Si rest il aussi bien honnis.
   Car, se Cléomadès savoit
   Qu'il fust là, tantost i venroit;
   Et, se de lui estoit trouvez,
   C'est passé, il seroit alez ;
   Car par lui seroit tost prouvé
   Ses mesfais et sa fausseté.
  